open-index/open-wikipedia-markdown huggingface dataset:
Александар Стиков

**Александар Стиков** (Штип, 1947 – Скопје, 2023) — македонски спортски новинар и коментатор, еден од доајените на спортското новинарство во Македонија. Тој бил познат по своето децениско присуство на Македонското радио, како и по извештаите од седум Олимписки игри и бројни други спортски настани од светски ранг.

## Кариера
Стиков започнал со работа во Македонското радио во 1969 година, кога ја основал емисијата „Спорт, музика, спорт“, која ќе стане најдолговечна специјализирана спортска програма на радиото.

Тој известувал од вкупно седум Олимписки игри, од кои шест биле летни. Стиков е заслужен за преноси и покривање на различни спортови: фудбал, кошарка, ракомет, бокс, борење, атлетика, зимски спортови и други. Со повеќе од 2.000 преноси, се смета за еден од новинарите со најмногу изговорени минути на Македонското радио.

Добитник бил на многубројни награди и признанија. Во 2004 година, Стиков го добил Трофејот за спорт и медиуми од страна на Меѓународниот олимписки комитет (МОК) . Признанието било за неговиот придонес во промоција на спортот преку медиумите.

Како уредник и долгогодишен ментор, Стиков влијаел врз генерации новинари и коментатори. Неговата работа се одликувала со прецизност, професионалност и исклучителна посветеност на спортската култура.

## Надворешни врски
* Почина доајенот на македонското спортско новинарство - Александар Стиков 

Категорија:Македонски новинари
Сoн (музика)

мини|227x227пкс| Секстет Хабанеро, 1920 година.
**Сон** ― жанр на музика и танц што потекнува од висорамнините на источна Куба кон крајот на 19 век. Тоа е синкретичен жанр што ги спојува елементите од шпанско и африканско потекло. Меѓу неговите фундаментални хиспански компоненти се вокалниот стил, лирскиот метар и приматот изведен од шпанската гитара. Од друга страна, неговиот карактеристичен клејв ритам, структурата и перкусионите делови (бонго, маракас, итн.) се вкоренети во традициите со потекло од народите Банту.

Околу 1909 година, сон стигнал во Хавана, каде што првите снимки биле направени во 1917 година. Со ова бил означен почетокот на неговата експанзија низ целиот остров, станувајќи најпопуларниот и највлијателен жанр на Куба. Додека раните групи имале помеѓу три и пет члена, во текот на 1920-ти години *секстет* станал примарен формат на жанрот. До 1930-ти години, многу бендови вклучиле труба, со што станале *септет*, а во 1940-ти години се појавиле поголем тип ансамбли кои вклучувале свирачи на конга и пијано. Жанрот сон станал една од главните состојки на џем сесиите кои биле многу чести во текот на 1950-ти години.

Меѓународното присуство на жанрот „сон“ може да се проследи до 1930-ти години, кога многу бендови правеле турнеи низ Европа и Северна Америка, што довело до адаптации на жанрот, како што е американската румба. Слично на тоа, радио емитувањата на сон станале популарни во Западна Африка и Конго, што доведе до развој на хибридни жанрови како што е конгоанската румба. Во 1960-ти години, музичката сцена во Њујорк го поттикнала брзиот успех на салсата, комбинација на сон и други латиноамерикански стилови првенствено снимени од Порториканци. Додека салсата достигна меѓународна популарност во втората половина на 20 век, на Куба сон еволуирал во други стилови како што се сонго и тимба, од кои вториот понекогаш е познат како „кубанска салса“.
десно|мини|200x200пкс| Маримбула, „бас“ инструмент што го користат ансамблите.
десно|мини|199x199px| Секстет Хабанеро, 1925.

### Моменталната состојба на сон
Во моментов, традиционалниот сон ретко се слуша, но е асимилиран во други жанрови и е присутен во нив. Така, други видови популарна кубанска музика и други латино стилови на музика продолжуваат да го користат основниот стил на сон.

Можеби најзначајниот придонес на жанрот сон е неговото влијание врз денешната латино музика. Сон се смета за основа врз која е создадена салсата.

Распадот на СССР (главниот економски столб на Куба) во 1991 година ја принудил Куба да го поттикне туризмот за да привлече странска валута. Заедно со туризмот, музиката станала една од главните предности на Куба. Албумот и филмот „Буена Виста Соушл Клаб“, како и низа ЦД-а, предизвикале светски кубански музички бум. 

## Поврзано

* Кубанска музика 

## Наводи

## Надворешни врски
* La música bailable cubana (на шпански)
* Кубански сон комплекс  Повеќе за традиционалната еволуција на кубанскиот сон

Категорија:Кубански стилови на музика
Дарко Јаневски

**Дарко Јаневски** - македонски телевизиски новинар и уредник на порталот Денешен весник.

## Биографија
Јаневски дипломирал на Правниот факултет на Универзитетот „Свети Кирил и Методиј“ во Скопје.

Од 1996 до 1999 година бил новинар во неделникот „Фокус“, а од 1999 до 2000 година бил заменик на главниот и одговорниот уредник на неделникот. Во 2000 година бил уредник-коментарот на дневниот весник „Нова Македонија“, а од 2000 до 2003 година бил заменик на главниот и одговорен уредник на дневниот весник „Вечер“.
Од 2002 до 2004 Јаневски работел како новинар во неделникот „Пулс“. Од периодот од 2005 до 2009 година повторно работи како новинар во неделникот „Фокус, а од 2009 до 2012 година е новинар во дневниот весник „Нова Македонија“. Од 2012 до 2013 година е заменик на главниот и одговорниот уредник на дневниот весник „Нова Македонија“.

Јаневски работи како главен и одговорен урендик на дневниот весник „Дневник“ во периодот од 2013 до 2017 година. Од 2017 до 2018 година е уредник и водител на политичката ТВ емисија „Без ракавици“ на ТВ Алфа. Од 2018 до 2025 година е уредник на порталот „Денешен.мк“.

Од 2025 година е директор на Медиумската информативна агенција МИА.

## Наводи

## Надворешни врски
* www.mia.mk
* www.denesen.mk

Категорија:Македонски новинари
Категорија:Македонски водители
Метларски занает

**Метларски занает** — традиционален занает за изработка на метли.

## Историјат
Најраните метли се од праисторија, кога најчесто биле правени од птичји крила заврзани на дршки изработени од коска или дрво.
Подоцна, се изработувале метли од гранки кои на дршката се заврзувале со јасен. Овие метли станале симбол на пиварите во Англија, каде се користеле како мешалка додека се ферментирал алкохолот. Често пати не се чистела оваа метла за да остане квасецот кој се лепел за гранките за следно користење.
[лево|мини|258x258пкс|Метла за метење ситна слама и плева од с. [Брест (Скопско)|Брест - Скопска Црна Гора, Скопско]]

## За занаетот
Со метларскиот занает се изработуваат метли кои се користат за чистење и метење главно на отворен простор. Метлите се произведуваат од гранчиња на бреза, од ориз или сирак (растение), врзани во сноп. Најчесто оние што изработувале метли на овој начин, се занимавале и со изработка на четки.

Ова е занает кој се појавил и се работел исклучиво рачно. Денес најчесто метлите се произведуваат во големи работилници, или индустриски во фабрики.

За метлите кои биле изработени во домашни услови материјалот се собирал подолго време во природата или пак произведувачите сами одгледувале растенија чии гранчиња биле погодни за изработка на метла.

Метлата се изработува од  истоименото растение, се бере се сече на есен, се суши, и кога е сува,  се носи на мајстор да ги изработи метлите. Една метла е готова за половина час. Метлата е растение слично на пченицата, и се садело по меѓите, околу нивите.

## Поврзани страници
Метла

## Наводи

Категорија:Занаети
Камил Бјехоунек

**Камил Бjехоунек** (29 март 1916 - 22 ноември 1983) бил чешко-германски хармоникаш и композитор. Свирел џез и популарна музика. Тој исто така работел како лидер на бенд, аранжер и филмски композитор. Понекогаш свирел и тенор саксофон.

## Биографија
Бехунек бил роден на 29 март 1916 година во Блатна, Бохемија, Австроунгарија. Тој бил автодидакт на хармоника, учејќи да свири имитирајќи ги снимките и емисиите од Би-Би-Си. Студирал право во Прага и почнал да настапува во клубови. Неговите први снимки на соло хармоника датираат од 1936 година. Во доцните 1930-ти, тој работел со Синиот музички оркестар, Рудолф Антонин Дворски, Јиржи Тракслер и Карел Влах.

Во 1943 година, нацистите го принудиле насилно да оди во Берлин и да направи аранжмани за бендовите на Луц Темплин и Ернст ван'т Хоф. По враќањето во Чехословачка во 1945 година, користел некои од овие аранжмани за својот бенд, а потоа се вратил во Германија следната година, каде што продолжил да аранжира за водачи на бендови како што се Адалберт Лучковски, Вили Беркинг, Хајнц Шунбергер, и Вернер Милер. Тој исто така свирел со својот ансамбл за клубовите на американските војници. Помеѓу 1968 и 1977 година снимил неколку албуми со фолк музика, но продолжил да свири свинг со своите групи. Починал на 22 ноември 1983 година во Бон.

Бехунек напишал автобиографија, *Џезот е мојата љубов* (*Má láska je jazz),* која била објавена постхумно во 1986 година.

## Литература

* „Камил Бехунек“. *Речникот на џезот „Њу Гроув“*. 2-ро издание, изд. Бари Кернфелд.

Категорија:Починати во 1983 година
Категорија:Родени во 1916 година
Категорија:Џез музичари
Валтер Брернинкс

**Валтер Брернинкс** (роден на 27 август 1932 година) — белгиски џез дискограф, музиколог, џез историчар, автор и новинар.

## Најважни моменти во кариера
Додека живеел во Мехелен, Белгија, во 1948 година, Брернинкс бил соосновач на џез клуб таму, додека работел како новинар во весник. Подоцна работел за УНИЦЕФ. По сериозна сообраќајна несреќа во 1965 година во Индија, и за време на периодот на закрепнување во 1966 година, Брернинкс развил силен интерес за џез дискографија. По консултациите со дискографот Алберт Мекарти и големите колекционери на плочи,  Брернинкс ја објавил книгата *„50 години од снимен џез, 1917–1967“* — во која биле вклучени блуз, госпел и регтајм преработки. Неговата работа била поддржана од поголема група волонтери.

За неговото трето издание — *70 години од снимен џез* —  Брернинкс објавил 35 тома дискографии специфични за жанрот, најпрво за јапонскиот пазар, од кои 5 тома вклучувале прогресивен џез, 4 тома вклучувале пејачи, 12 тома вклучувале свинг и денс бендови, 6 тома вклучувале традиционален џез, 6 тома вклучувале модерен џез (бибоп, хард боп, западен брег) и 2 тома вклучувале модерни џез биг бендови.

### Времетраење на дискографскиот проект
Дискографијата на Брернинкс е најдолготрајниот сеопфатен џез дискографски проект. Други долгогодишни дискографски проекти вклучуваат оние на Том Лорд, со седиште во областа Ванкувер во Британска Колумбија, Канада (активен триесет и три години - од 1992 година) и Ерик Рабен од Данска (активен триесет и шест години - од 1989 година). Брернинкс објавил дека ќе престане да објавува по изданието од 2007 година, но остави отворено прашање дали објавувањето ќе продолжи од некој друг, имено неговите синови Лисјен и Доминик Трифандие.

## Избрани дела

* *50 години од снимен џез, 1917–1967* (19 тома; објавени помеѓу 1967 и 1975 година); 
* *60 години од снимен џез, 1917–1977* (2-ро издание, 16 тома; објавено 1979);   
* *70 години од снимен џез, 1917–1987* (3-то издание, објавено 1999); 

**CD-ROM**

* *85 години од снимен џез (1917–2002, од А до Ш, комплетен),* составен и уреден од Валтер Брернинкс и Доминик Труфандие (2004);     
* *90 години од снимен џез и блуз, 1917–2007 (1897–1917, од А до Ш, комплетен)*, составено и уредено од Валтер Брернинкс и Лисјен Брернинкс (2007); 
* *93 години од снимен џез и блуз, 1917–2010 (1897–1917), од А до Ш, комплетен)*, составено и уредено од Валтер Брернинкс , Лисјен Брернинкс и Доми Труфандие (2010); 

## Наводи

Категорија:Родени во 1932 година
Категорија:Белгиски историчари
Категорија:Белгиски музиколози
Категорија:Џез
Суви До (Грачаница)

**Суви До** () — населено место во општината Грачаница, Приштинскиот Округ, Косово. Според пописот од 2024 година имало 314 жители. Словенското население во селото е зборувало торлачки и се сметало за српско. До 2011 година српско население е било мнозинско, сега е село албанско.

## Поврзано
* Грачаница
* Приштина (округ)

## Наводи

Категорија:Грачаница
Категорија:Населени места во Косово
Музеј на џез во Њујорк

**Музејот на џез во Њујорк**, од 16 јуни 1972 година, до 1977 година, бил центар за проучување на џезот. На својот врв, музејот содржел 25.000 предмети. Основан е од Хауард Е. Фишер и други, но се затворил по пет години поради борбата за власт меѓу Фишер и останатите кустоси.

## Историја
Музејот е наоѓал во двокатна зграда во центарот на Менхетен и имал мал персонал, архива која на крајот броела околу 25.000 предмети и обемни програми во Њујорк и пошироко. Некои од програмите освоиле награди, а најголемиот дел биле широко признати и од медиумите и од љубителите на џезот. Имало бесплатни концерти – 40 годишно, спонзорирани од дестилеријата Калверт, Џез куклено шоу, Џез Филмските Фестивали, Џез Панорама – аудио-визуелна историја на џезот (спонзорирана од Советот за уметности на државата Њујорк), продавница за џез „Д Џез Стор (анг: The Jazz Store)“, информативен центар, изложбите за – Луис Армстронг, Дјук Елингтон, Бени Гудман, „Брд и Диз (*Bird & Diz)“: „Бибоп Ера (анг: The Bebop Era)“,* С*аксофонската секција*, Каунт Бејзи и неговите бендови, Сеќавање на *[[Били Холидеј]],* „За Џон Колтрејн“,  и Џез труба. Во рамките на изложбите биле изработени и постери и брошури – вклучувајќи ја и *„Џез приказната“* , а имало и многу други содржини. Долготрајната борба за власт на крајот предизвикала пропаѓање на музејот. Во тој раздор било вовлечено и „Џез братството“, кое ги вклучувало најистакнатите имиња од џезот сцената - музичари, продуценти, писатели, уметници *и други.*

Музејот бил отворен на 16 јуни 1972 година, во стара помошна зграда со еден и пол кат на западна 55-та улица број 125, помеѓу Шестата и Седмата авенија, во Мидтаун Менхетен – два блока јужно од Карнеги Хол. По преселбата во хотелот „Емпаер“ и во магацин во деловна зграда на Бродвеј и 58-ма улица, во 1976 година музејот купил двокатна зграда на Западна 54-та улица број 236 во Мидтаун за 210.000 долари со помош на грант од Фондацијата Форд. Повторно се отворил во јуни истата година, но постоел само околу една година откако Фишер бил отпуштен. Најголемиот дел од архивата останал во Центарот Шомбург (дел од Јавната библиотека во Њујорк ) и во Институтот за џез студии „Ратгерс“ во Њу Џерси.

## Наводи


## Надворешни врски
https://www.youtube.com/watch?v=iMiCvKpfSUA

Категорија:Џез музеи
Категорија:Музички музеи
Милс Блу Ритам Бенд

**Милс Блу Ритам Бенд** бил американски џез ансамбл активен во текот на 1930-ти години.

## Историја
Бендот бил формиран во Њујорк во 1930 година од тапанарот Вили Линч како „Блу Ритм Бенд“, а потоа, за кратко време бил познат како „Коконат Гроув Оркестар“.  Ирвинг Милс станал менаџер во 1931 година, а подоцна го добиле името „Милс Блу Ритам Бенд“. Компаниерот Џими Фергусон (Барон Ли) го заменил Линч. Друг водач бил Бинги Медисон, кој заминал во времето на конечната промена на името. Во текот на своето постоење, групата била позната по различни имиња. Бендот го придружувал Луис Армстронг на некои плочи.

Ритам бендот „Милс Блу“ биле со седиште во клубот „Котон“ во Харлем. Тие работеле постојано во текот на 1930-тите, заменувајќи го оркестарот на Дјук Елингтон и Каб Каловеј, честопати прифаќајќи ги нивните непожелни ангажмани. Милс управувал и со Елингтон и Каловеј. Едгар Хејс, Еди Малори и Дејв Нелсон сите имале привремени мандати како водачи на бендот, сè додека Лаки Милиндер трајно не ја презел улогата во 1934 година.

Бендот снимал за повеќе издавачки куќи, вклучувајќи ги Брунсвик, Колумбија Рекордс, и други. Иако неколку од нивните плочи станале хитови и бендот имал членови кои биле талентирани солисти, групата никогаш не станала популарна. Ова се припишува на недостатокот на еден препознатлив водач. 

До 1937 година, групата била најавена како „Лаки Милиндер и неговиот оркестар“ и се распуштила во 1938 година. Милиндер се придружил на бендот на Бил Доџет пред да го реформира во свој оркестар во 1940 година.

Ирвинг Милс го оживеал името „Милс Блу Ритам Бенд“ за две сесии за снимање во 1947 година, под водство на Ван Александар. Единствениот член на оригиналниот бенд кој настапувал на која било од сесиите во 1947 година бил трубачот Чарли Шејверс.

## Членови

* Ред Ален – труба
* Хејс Алвис – контрабас
* Ед Андерсон – труба
* Харолд Арнолд – тенор саксофон
* Бастер Бејли – кларинет
* Били Бенкс
* Дени Баркер - гитара
* Алфред Кобс – тромбон
* Керол Дикерсон - виолина
* Хари „Свитс“ Едисон – труба
* Џо Гарланд – тенор саксофон, аранжмани
* Едгар Хејс - пијано
* Шелтон Хемфил – труба
* Џ.С. Хигинботам – тромбон
* Алекс Хил – пијано
* Чарли Холмс – алт саксофон
* Бени Џејмс - гитара
* Елмер Џејмс – бас гитара
* Вардел Џонс – труба
* Били Кајл - пијано
* Барон Ли (Џими Фергусон)
* Лоренс Луси – гитара
* Вили Линч – тапани
* Бинги Медисон – кларинет, тенор саксофон
* Еди Малори – труба
* Кастор МекКорд – саксофон
* Тед МекКорд – саксофон
* Џин Микел – кларинет, алт саксофон
* Лаки Милиндер – водач на бендот
* Френки Њутн – труба
* Лестер Николс – тапани
* Вилбур де Париз – тромбон
* Чарли Шејверс – труба
* Таб Смит – алт саксофон
* О’Нил Спенсер – тапани
* Боб Стивенс
* Карл Ворвик – труба
* Џорџ Вашингтон - тромбон
* Крофорд Ветингтон – кларинет – алт саксофон – баритон саксофон
* Хари Вајт – тромбон
* Бен Вилијамс – тенор саксофон
* Еди Вилијамс – тенор саксофон
* Џон Вилијамс – контрабас

## Наводи

Категорија:Џез музичари
Категорија:Музички групи основани во 1930 година
Лапље Село

**Лапље Село** () е населено местоо во општината Грачаница, Приштинскиот Округ, Косово. Според пописот од 2024 година имало 1.387 жители. Населението во селото зборува торлачки и се смета за српско.

## Поврзано
* Грачаница
* Приштина (округ)
* Косовски Срби

## Наводи

Категорија:Грачаница
Категорија:Населени места во Косово
Категорија:Српски населби во Косово
Фестивал Францускa четврт

мини| Лост Бају на фестивалот „Француски четврт“
**Фестивалот „Француска четврт“** — бесплатен, годишен музички фестивал што се одржува на почетокот на април, сместен во историскиот Француска четврт во Њу Орлеанс, Луизијана. Основан во 1983 година, првиот фестивал се одржал во 1984 година. На фестивалот првенствено се претставува музика од Њу Орлеанс, како што се џез, блуз од стотици локални музичари, како и храна од повеќе ресторани во Њу Орлеанс.

Во април 2008 г, џез-пијанистот Рони Коул зборувал како бил создаден овој нов настан во Њу Орлеанс. Во раните 1980-ти, канцеларијата на градоначалникот регрутирала десет луѓе, девет сопственици на бизниси и еден музичар, за да организираат нов фестивал за градот. Со проценета посетеност од над 800.000 во 2019 година, фестивалот се претставува како „најголемата светска изложба на музика од Луизијана“. Сепак, во 2020 и 2021 година, настанот бил откажан поради пандемијата на Ковид-19.

За време на фестивалот во Францускиот кварт, повеќе од 20 сцени низ Францускиот кварт изведуваат локална музика и претставуваа традиционален и современ џез, Р&Б , фанк од Њу Орлеанс, дувачки оркестри, фолк, госпел, латино, класична музика, кабаре и интернационална музика.

Од 2021 година, фестивалite „Француска Четврт“, „Сачмо Самерфест“ и „Холидејс Њу Орлеанс стајл“ формално се надгледувани од непрофитната организација „Френч куартер фестивалс“, која од 2017 година ја води извршната директорка Емили Мадеро. Во февруари 2022 година, фестивалот „Француска Четврт“ најавил враќање во април 2022 година. Настанот во 2022 година се одржал од 21 до 24 април 2022 година.

## Поврзано

* Список на џез фестивали
* Сачмо Летен Фестивал
* Марди Гра во Њу Орлеанс

## Наводи

## Надворешни врски

* Веб-страница на Францускиот кварт Фестивали Инк.
* Статии на NOLA.com за фестивалот „Француски кварт“
Категорија:Џез фестивали
Tin Roof Blues

**Tin Roof Blues** (се чита: *Тин руф блуз*, од англ. *Блуз од лимен покрив*) — џез-композиција од New Orleans Rhythm Kings, првпат снимена во 1923 година. Напишана била од членовите на бендот Пол Марес, Бен Полак, Мел Стицел, Џорџ Брунис и Леон Рополо. Мелодијата станала џез-стандард и е една од најсниманите и често свирените џез композиции во Њу Орлеанс.

Звучните снимки од 1923 година од песната влегле во јавна сопственост во Соединетите Американски Држави во 2024 година.

## Заднина
лево|мини| Издание од Џенет Рекордс од 1923 година
New Orleans Rhythm Kings првпат ја снимиле композицијата на 13 март 1923 година за Џенет Рекордс во Ричмонд, Индијана. Постојат три зачувани алтернативни снимки од композицијата од оваа сесија. Алтернативните снимки биле создадени како дел од процесот на снимање и изработка на фонографски плочи, но музичарите не очекувале да бидат објавени различни верзии. Солата на плочите содржеле помалку импровизација отколку поголемиот дел од подоцнежниот џез, но повеќе од пораниот џез. Солата на Брунис и Рополо биле изведени слично, но значително различно на секоја од трите изведби. Брунис продолжил да го свири солото од најпознатата верзија на снимката на ЊОРК до крајот на својата кариера.

Нотното издание било објавено од музичката компанија „Мелроуз Брадерс“ во Чикаго, компанија која била основана од Волтер Мелроуз, кој ги напишал текстовите за песната, и неговиот брат, Лестер Мелроуз. Насловната страница на нотното издание била илустрација на танц-салата „Тин Руф Кафе“ на Вашингтон авенијата во Њу Орлеанс. Композиторите биле членовите на бендот Џорџ Брунис, Пол Марес, Бен Полак, Леон Рополо и Мел Стицел.

## Значајни снимки
Луис Армстронг и Ол старс ја снимиле песната за Колумбија Рекордс. Други значајни снимки биле направени од Џели Рол Мортон во 1924 година, Тед Луис, Џо „Кинг“ Оливер и неговите Дикси Синкопаторс во 1928 година, Винги Манон, Сидни Беше, Томи Дорси, Реј Ентони, Ал Хирт, Џони Минс, Реј Прајс, Рој Елдриџ, Фил Наполеон, Херб Елис, Тед Хит, Флојд Крамер и Хари Коник Џуниор.

* Луис Армстронг — *Калифорниските концерти* (1955)
* Сидни Беше — 1949
* Херб Елис со Стен Гец и Рој Елдриџ — *Ништо освен блузот* (1957)
* Ал Хирт со Пит Фонтен — *На балот на џез-групата* (1957)
* Џели Рол Мортон – пијано рол, 1924
* Њу Орлеанс Ридм Кингс — 13 март 1923 година
* Кинг Оливер – 1928
* Лу Ватерс и неговиот Јерба Буена џез-група — 1950
* Пет Јенки, вокал во џез-групата на Турк Мерфи, 1961 година

## Наводи

## Литература

* 
* 
* 
* 
Категорија:Песни од 1923
Категорија:Список на џез стандарди од 1920-тите
Категорија:Џез-композиции
Сачмо Самерфест

десно|мини| Сачмо Самерфест во 2012 година
десно|мини| Сачмо Самерфест во 2018 година
**Сачмо Самерфест** (познато како **Сачмофест**) — годишен музички фестивал што се одржува во Њу Орлеанс, Луизијана, во чест на џез трубачот Луис Армстронг. Фестивалот се одржува на почетокот на август за да се совпадне со 4 август, роденденот на Армстронг. Основан бил во 2001 година, поради прославата на стогодишнината од раѓањето на Армстронг.

Фестивалот традиционално се одржува на земјиштето на старата ковница на пари во Њу Орлеанс, сега дел од Државниот музеј на Луизијана. Има повеќе сцени, како сцена за традиционален и современ џез, џез за биг-бенд и детска сцена за џез музичари во подем. Во својата книга *„Нова Атлантида“*, Џон Свенсон рекол дека тоа „секогаш успева да биде еден од најрадосните и најкарактеристични фестивали во Њу Орлеанс во годината“.

Во 2020 година, фестивалот бил виртуелен поради пандемијата на КОВИД-19, но продолжил да се одржува во 2021 година. 

Од 2021 година, Самерфест Сачмо, Фестивалот Француска четврт и Холидејс Њу Орлеанс Стајл формално се надгледувани од непрофитната организација Француска четврт Фестивали, Инк., која од 2017 година ја води извршната директорка Емили Мадеро.

## Поврзано

* Список на џез фестивали

## Наводи

## Надворешни врски

* Сачмо Самерфест 
Категорија:Џез фестивали
Категорија:Луис Армстронг
Ак ван Ројен

мини| Ван Ројен во 1995 година
**Ак ван Ројен** (1 јануари 1930, Хаг - 18 ноември 2021) бил холандски џез трубач. Тој бил брат на Џери ван Ројен .

Ван Ројен почнал да свири во воен оркестар како тинејџер, посетувајќи бази во Индонезија. Потоа студирал музика на Кралскиот конзерваториум во Хаг, каде што дипломирал во 1950 година, а потоа работел со Ернст ван 'т Хоф и неговиот брат. Тој свирел во бендот „Ремблерс“ од 1955 до 1957 година, а потоа се преселил во Франција во 1957 година, каде што работел со Еиме Барели, Кени Кларк, Лаки Томпсон и Барни Вилен. Во 1960 година, тој се преселил во Германија, свирејќи во голем бенд во „Зендер Фрајес Берлин“ со својот брат соработувајќи и со Ханс Колер, Берт Кемпферт и Аке Персон. Се населил во Штутгарт во 1967 година и работел со музичари како што се Фолкер Кригел, Чарли Антолини, Фридрих Гулда, Слајд Хемптон и Еберхард Вебер. Тој, исто така, патувал на многу места во овој период.

Во 1980 година, тој се вратил во Холандија, како едукатор во Кралскиот конзерваториум.

Тој починал на 18 ноември 2021 година, на 91 годишна возраст.

## Наводи

## Надворешни врски

* 
Категорија:Починати во 2021 година
Категорија:Родени во 1930 година
Категорија:Џез музичари
Арморика

мини|289x289пкс|Римската географска област Арморика. Сена и Лоара се означени со црвена боја.
**Арморика** или **Ареморика** () — историска област на северозападот од денешна Франција. Често ова име се користи и како синоним за Бретања. Арморика постоела во античко време и се сметала за дел од Галија, сместена на нејзиниот атлантски брег, помеѓу реките Сена и Лоара, а понекогаш и сѐ до Гарона.

Топонимот „Арморика“ потекнува од галскиот израз *are mori* („крај море“) и наставката *-ika*, која се користела за географски називи. Спореди: бретонски *Armor* — „крајбрежни територии на Бретања“, *ar mor* — „море“; велшки *ar y môr* — „крај морето“; латински *ōra maritima* — „морски брег“.

Првично, поимот имал многу пошироко значење отколку денес: ги опфаќал денешна Нормандија, па дури и целото атлантско крајбрежје на современа Франција.

Плиниј Постариот тврдел дека Арморика е старото име на Аквитанија, со што нејзината јужна граница стигнува до Пиринеите. Тој исто така ги наведува келтските племиња што живееле во Арморика. Две од нив — Едуите и Карнутените — до времето на создавањето на неговото дело *Природна историја* веќе имале склучено сојуз со Рим, а другите останале релативно независни. „Заедниците што живеат крај Океанот, под заедничкото име аремориски“, ги спомнува и Јулиј Цезар.

Диодор Сицилиски запишал дека Арморика одржувала тесни трговски врски со Британија. Според Страбон, четири биле точките на „превоз преку кои обично се патува од копното кон островот“ Велика Британија: устијата на Рајна (и Доверскиот Проток), Сена, Лоара и Гарона.

Во чест на Арморика е именуван астероидот 774 Армор, откриен во 1913 г. од францускиот астроном Шарл ле Морван, родум од овој крај.

Во измисленото галско село, каде што се одвиваат настаните од стриповите, цртаните филмови и филмовите за Астерикс, дејството е сместено токму во Арморика; за „откривање на нејзините урнатини од страна на археолози“ шеговито известувал британскиот весник *The Independent* во својата статија од 1 април 1993 г.

## Наводи

## Надворешни врски

* Martin Henig, review in ''British Archaeology'' '''72''' (September 2003) 
* John Hooker - Coriosolite (Armorican) coinage and classification

__СОСОДРЖИНА__
__ИНДЕКС__

Категорија:Римска Галија
Категорија:Бретања
Комјанија Захова

**Комјанија Манасиева Захова** ( во  —) — учесник во НОВ на Македонија.

## Животопис
Со почетокот на вооруженото востание го ставила својот дoм на располагање на партиската организација. Во него престојувале илегалци, познати партиски и воени раководители, се одржувале илегални состаноци, а таа се грижела за нивнaтa безбедност, чувајќи стража.
## Поврзано
* Виолета Захова
## Наводи

Категорија:Учесници во НОБ
Категорија:Жени во НОБ
Виолета Захова

**Виолета Шпиро Захова** ( во  —) — учесник во НОВ на Македонија.

## Животопис
Од 1943 година била член на младинскз воспитна група, а наскоро била избрана за член на СКОЈ. Во нејзиниот дом се одржувале илегални состаноци и тој бил сигурно засолниште за сите оние што ги прогонувала бугарската полиција. Повремено била ползувана за одржување врска меѓу илегалците во градот. Во септември 1944 година стапила во единиците на НОВ и ПОМ како борец.
## Поврзано
*Комјанија Захова

## Наводи

Категорија:Учесници во НОБ
Категорија:Жени во НОБ
Николина Здравева

**Николина Бочварова Здравева** ( во  —) — учесник во НОВ на Македонија.

## Животопис
Таа била монополска работничка. Била член на младинска читачка група во монополот каде работела и со групата собирала народна помош, пишувала пароли и слично. Во август 1944 година заминала во Партизанската база вo Велешко и со формирањето на Осмата велешка бригада станала борец во IV баталјон, II чета на должност санитетка. Учествувала во сите борби на Бригадата.

## Наводи

Категорија:Учесници во НОБ
Категорија:Жени во НОБ
Марика Здравева-Манева

**Марика Здравева-Манева** ( во  —) — учесник во НОВ на Македонија.

## Животопис
Таа била монополска работничка. Пред војната му припаѓала на напредното работничко движење и била член на воспитна група. Во 1941 година била примена за член на СКОЈ. Се до своето заминување во Осмата велешка бригада собирала народна помош и пренесувала илегален материјал низ градот. Во Бригадата била санитетка на I чета, Ш баталјон. Учествувала во сите борби на Бригадата.

## Наводи

Категорија:Учесници во НОБ
Категорија:Жени во НОБ
Ратка Здравковска

**Ратка Вангел Здравковска** ( во  —) — учесник во НОВ на Македонија.

## Животопис
Нејзината активност се одвивала во родннот крај. Била член е на скоевска група од 1943 година, а во септември 1944 година станала борец во Четвртата македонска ударна бригада.

## Наводи

Категорија:Учесници во НОБ
Категорија:Жени во НОБ
Алумбрадоси

**Алумбрадоси** (шпански: alumbrados, *просветлени*), исто така наречени ****, биле практичари на мистична форма на христијанство во Кастиљската круна во текот на 15-тиот и 16-тиот век. Некои алумбрадоси биле само малку хетеродоксни, но други имале ставови кои биле јасно еретички според тогашните авторитети. Како последица на тоа, тие биле строго потиснати и биле едни од првите жртви на шпанската инквизиција.

## Позадина
Марселино Менендез Пелајо го открил името уште во 1492 година (во формата ** во 1498 година), и го проследил гностичкото потекло на групата. Тој сметал дека нивните ставови биле промовирани во Шпанија преку влијанија од Италија.

## Верувања
Алумбрадосите сметале дека човечката душа може да достигне таков степен на совршенство што дури и во земниот живот може да ја созерцува суштината на Бога и да ја сфати тајната на Светото Тројство. Тие тврделе дека секое надворешно богослужение било излишно, примањето на светите тајни бескорисно, а гревот невозможен во оваа состојба на целосно соединување со Бога. Лицата во оваа состојба на беспрекорност можеле слободно да ги задоволуваат своите сексуални желби и да извршуваат други грешни дела без да ги валкаат своите души.

## Наводи

## Извори
*
*

## Библиографија
* López de Rojas, Gabriel. Sectas y órdenes. Martínez Roca (2007). 
* 

## Надворешни врски

* Алумбрадосите од Шпанија 
Категорија:Шпанска инквизиција
Категорија:Христијански мистицизам
Даница Здравковска

**Даница Здравковска** (во  —) — учесник во НОВ на Македонија.

## Животопис
Од јуни 1943 година учествувала во НОД. Нејзината активност била сврзана со делувањето на Шарпланинскиот партизански одред. Во нејзиниот дом бил оставен на чување воен материјал. Подготвувала храна и печела леб за партизаните. По разбивањето
на Шapпланинсиот партизански одред, во октомври 1943 година снабдувала група борци со храна, а во зимата 1943/1944 година некои од нив престојувале вo нејзиниот дом.

## Наводи

Категорија:Учесници во НОБ
Категорија:Жени во НОБ
Трена Здравевска

**Трена Здравевска** ( во  —) — учесник во НОВ на Македонија.

## Животопис
Во НОД учествувала од летото 1944 година во селото кога на тој терен делувале партизанските одреди. Месела леб и приготвувала храна за борците.

## Наводи

Категорија:Учесници во НОБ
Категорија:Жени во НОБ
Сиди Бу Саид

**Сиди Бу Саид** (арапски: سيدي بو سعيد) е гратче во северниот дел на  Тунис, сместен на околу 20&nbsp;км североисточно од главниот град, Тунис. 
мини|382x382пкс| Кафулето ''De delice'' и поглед кон морето
Градот е именуван по религиозна личност што живеела таму, Абу Саид ал-Баџи, а претходно градот се нарекувал Џбел ел-Менар. Самиот град е туристичка атракција и е познат по градбите со сина и бела боја. До него може да се стигне со воз, кој сообраќа од Тунис до Ла Марса.

## Историја
Во 12/13 век од нашата ера, Абу Саид Ибн Халаф Јахја ал-Тамими ал-Беџи пристигнал во селото Џабал ел-Менар и основал светилиште. По неговата смрт во 1231 година, тој бил погребан тука Во 18 век, богатите граѓани на Тунис почнале да градат резиденции во Сиди Бу Саид.

Во текот на 1920-тите, Родолф д'Ерланже ја вовел сино-белата боја на градбите во градот.  Неговиот дом, Енеџма Езахра, сега е музеј кој има колекција музички инструменти и исто така организира концерти на класична и арапска музика. 

## Познати луѓе
Сиди Бу Саид има репутација на град на уметници.   Уметници кои живееле или го посетиле Сиди Бу Саид се познатиот окултист Алистер Кроули,како и Пол Кли, Густав-Анри Џосо, Август Маке и Луј Моје. Туниските уметници во Сиди Бу Саид се членови на *École de Tunis* (сликарска школа во Тунис), како што се Јахија Турки, Брахим Дахак и Амар Фархат. Францускиот филозоф Мишел Фуко живеел таму неколку години, додека предавал на Универзитетот во Тунис.   Францускиот автор Андре Жид, исто така, имал куќа во градот.

Поранешниот туниски претседател Беџи Каид Есебси е роден во Сиди Бу Саид,  како и Муфида Тлатли, филмски режисер, сценарист и уредник. 

Азедин Алаја имал куќа во Сиди Бу Саид која сега е претворена во уметничка галерија. 

Францускиот пејач Патрик Бруел испеал песна за Сиди Бу Саид, поточно за *Café des Délices*, името на песната е *Au Café des Délices* во неговиот албум *Juste Avant* од 1999 година*.* 

## Галерија

Податотека:Carthage_Palace_from_Sidi_Bou_Said.jpg|алт=Carthage Palace from Sidi Bou Said| Поглед на палатата во Картагина од Сиди Бу Саид
Податотека:SidBS_(47).JPG|алт=Café de Nattes and souvenir shops| *Café de Nattes* и продавници за сувенири
Податотека:Cafe_des_delices_in_Sidi_Bou_Said.jpg|алт=Café des delices at night| *Café des delices* навечер
Податотека:Graffiti_à_Sidi_Bousaid.jpg|алт=Graffiti in Sidi Bou Said| Графити во Сиди Бу Саид
Податотека:Gulf_of_Tunis_by_night.jpg|алт=Gulf of Tunis by night| Тунискиот Залив ноќе
Податотека:Sidi_bousaid_2.jpg|алт=Sidi Bou Said in a cloudy weather| Сиди Бу Саид со облаци
Податотека:Sidi_Bou_Said_01.jpg|алт=Sidi Bou Said road| Патот Сиди Бу Саид
Податотека:Sidi_Bou_Said_at_night.jpg|алт=Sidi Bou Said at night| Сиди Бу Саид ноќе
Податотека:Sidi_Bou_Said(js)1.jpg|алт=People and tourists in Sidi Bou Said| Луѓе и туристи во Сиди Бу Саид
Податотека:Sidi_Bou_Said,_Carthage,_Tunisia_-_panoramio_(8).jpg|алт=Sea and Mountain view from Sidi Bou Said| Поглед на морето и планината од Сиди Бу Саид
Податотека:TGM_Sidi_Bou_Kassus.jpg|алт=TGM in Sidi Bou Said| Воз во Сиди Бу Саид


## Наводи

Категорија:Градови во Тунис
Бојка Здравкова

**Бојка Здравкова** ( во  — ) — учесник во НОВ на Македонија.

## Животопис
Учествувала во НОД од септември 1944 година како санитетка во едиинците на Седумнаесеттата македонска ударна бригада.

## Наводи

Категорија:Учесници во НОБ
Категорија:Жени во НОБ
Тинка Зеленкова

**Тинка Киро Зеленкова** ( во  — ) — учесник во НОВ на Македонија.

## Животопис
Учествувала во заднината на НОД како член на младинска воспитна група. Преку друштвото *Есперанто* зела учество во сите а атифашистички манифестации на струмичката младина. Во нивниот дом престојувале илегалци и се одржувале илегални состаноци, за кое време таа чувала стража.

## Наводи

Категорија:Учесници во НОБ
Категорија:Жени во НОБ
Џемиле Зендел

**Џемиле Нурче Зендел** ( во  — ) — учесник во НОВ на Македонија.

## Животопис
Учествувала во НОД од 1942 година во селото. Нејзиниот дом претставувал база за прифаќаље на илегалци. Нејзината активност била откриена од бугарската полиција, била уапсена, а нејзиниот сопруг бил стрелан на 12 мај 1944.

## Наводи

Категорија:Учесници во НОБ
Категорија:Жени во НОБ
Павлина Зенделска-Брашнарска

**Павлина Зенделска-Брашнарска** ( во  — ) — учесник во НОВ на Македонија.

## Животопис
Од 1941 година била член на младинска воспитна група, а во 1942 година била избрана за член на СКОЈ. Учествувала во сите
акции што ги организирала скоевската организација во градот и била активна се до ослободувањето на Земјата.

## Наводи

Категорија:Учесници во НОБ
Категорија:Жени во НОБ
Љуба Зисова

**Љуба Ташкова Зисова** ( во  —) — учесник во НОВ на Македонија.

## Животопис
Таа била работничка. Учествувала во НОД од септември 1942 година како член на скоевска група. Пренесувала илегален материјал. Бидејќи била работничка во претпријатието за момирок, честопати вршела саботажи на работното место и делувала
на активирање на младината во НОД. Во 1943 година земала активно учество во штрајкот на работниците од претпрuјатието за момирок. Во мај 1944 година била затворена од бугарската полиција и држана во затвор до август истата
годинa кога е интернирана во Асеновградскиот логор „Св. Никола“, Бугарија.

## Наводи

Категорија:Учесници во НОБ
Категорија:Жени во НОБ
Категорија:Македонци во логорот Свети Никола (Асеновград)
Нада Здравеска

**Нада Костова Здравеска** ( во , Прилеп —) — учесник во НОВ на Македонија.

## Животопис
Таа била монополска работничка. Учествувала во заднината на НОД од 1941 година во родниот град. Кон крајот на истата година била примена за член на СКОЈ. Пренесувала илегален материјал до одредени станови и заедно со другите членови од нејзината група работела на собирање народна помош за НОД. Во 1942 година пренесувала оружје, храна, облека и други матеирјали,  од едно до друго место. Во февруари 1943 година бугарската полиција ја затворила и задржала 50 денови во затвор. По ослободувањето од затвор продолила да работи во скокевската група за потребите на НОВ.

## Наводи

Категорија:Учесници во НОБ
Категорија:Жени во НОБ
Гена Здравковска

**Гена Тасева Здравковска-Фетак** ( во  —  во ) — учесник во НОВ на Македонија.

## Животопис
мини|243x243пкс|Народниот херој Киро Нацев-Фетак е син на Гена Здравковска.
Произлегувала од револуционерно семејство, кое активно учествувало во Илинденското востание. Од 1911 година живеела во Куманово и била симпатизер на напредното работничко движење пред војната. Целото нејзино семејство активно учествувало во комунистичкото движење, а таа уште пред почетокот на вооруженото востание во Македонија, активно соработувала во НОД. Како мајка на првоборци и на народниот херој Киро Нацев-Фетак, нејзиниот дом бил отворен за сите илегалци во градот. Чувала илегален материјал и стража кога кај неа се одржувале илегални состаноци. Била и врска на илегалците во градот, одржувала врска и со Скопје. Била изложена на терор од бугарската полиција и често во нејзиниот дом биле вршени претреси. Нејзината снаодливост и ладнокрвност непокажување слабост и по загинувањето на нејзиниот син, Киро Нацев-Фетак (1942 година) ги доведувала до безумие бугарските полицајци.
## Поврзано
* Киро Фетак
## Наводи

Категорија:Учесници во НОБ
Категорија:Жени во НОБ
Богица Златева

**Богица Златева** ( во  — ) — учесник во НОВ на Македонија.

## Животопис
Таа била монополска работничка. Учествувала во заднината на НОД. Како работник во заднината одела по селата на слободната територија и организирала одбори на АФЖ, ги подучувала жените во уредувањето на домовите, приготвување храна и плетење на топла облека за борците на НОВ. Во 1944 година стапила во единиците нa НОВ на Козјак, работела при Армискиот комитет на КПМ, а подоцна по линија на АФЖ. Од октомври 1944 година станала член на СКОЈ.

## Наводи

Категорија:Учесници во НОБ
Категорија:Жени во НОБ
Благородна Златева

**Благородна Николина Златева** ( во  — ) — учесник во НОВ на Македонија.

## Животопис
Станала член на СКОЈ од 1941 година. Во 1942 година учествувала во подготовките за исфрлање на Штипскиот партизански одред. Чувала илегалци и растурала летоци низ градот. Станала член на КПМ од 1943 година. Во август 1943 година била затворена, а по 2 месеци ослободена. Во мај 1944 година повторно била затворена, а потоа интернирана на 6 месеци во селото Пирин, Свети Врач, Бугарија, до август 1944 година.

## Поврзано

* Асанда Златевска

## Наводи

Категорија:Учесници во НОБ
Категорија:Жени во НОБ
Ратка Златковска

**Ратка Златковска** (во  — ) — учесник во НОВ на Македонија.

## Животопис
Учествувала во НОД во селото од април 1944 година во организацијата на АФЖ. Подготвувала храна и плетела за потребите
на борците.

## Наводи

Категорија:Учесници во НОБ
Категорија:Жени во НОБ
Јорданка Златеска

**Јорданка Бошкова Златеска** ( во  —  во ) — учесник во НОВ на Македонија.

## Животопис
Таа била шивачка. Како член на КПЈ учествувала во заднината на НОД од 1941 година. Во 1943 година била затворена
и изложена на терор. Од последиците на теророт умрела во Прилеп на З мај 1944 година.

## Наводи

Категорија:Учесници во НОБ
Категорија:Жени во НОБ
Категорија:Жртви на Бугарската окупација на Македонија во Втората светска војна
Асанда Златевска

**Асанда Коле Златевска** ( во  —  во ) — учесник во НОВ на Македонија.

## Животопис
Таа била рaбoтничкa. Била симпатизер на напредното работничко движење, па со почнувањето на вооруженото востание активно се вклучила во заднината на НОД. Чувала илегалци, одржувала врска меѓу илегалците во градот и ги снабдувала со храна. Како мајка, чии деца учествувале во НОВ била изложена на теророт од бугарската полиција, а во 1943 година заедно со семејството била интернирана во Бугарија.
## Поврзано
* Благородна Златева

## Наводи

Категорија:Учесници во НОБ
Категорија:Жени во НОБ
Калина Змејкоска

**Калина Змејкоска** (во  — ) — учесник во НОВ на Македонија.

## Животопис
Од 1942 година во нејзиниот дом во Кичево се одржувале состаноци на партиски гpyпи и била задолжена за одржување на врска со илегалците во градот, растурала илегален материјал. Ја чувала и јавката на членовите на Месниот Комитет на КПМ и префрлувала илегалци пресоблечени во женска облека и фереџе од едно до друго
место, во што и помагало целото семејство.
## Поврзано
* Вело Змејкоски
* Загорка Змејкоска

## Наводи

Категорија:Учесници во НОБ
Категорија:Жени во НОБ
Тодорка Зуграфоска-Илијоска

**Тодорка Зуграфоска-Илијоска** ( во  — ) — учесник во НОВ на Македонија.

## Животопис
Таа била член на СКОЈ од август 1941 година. Растурала летоци и собирала народна помош. Во втората половина на 1943 година бугарската полиција на кратко време ја затворила, но по ослободувањето се вклучила во заднината на НОД.

## Наводи

Категорија:Учесници во НОБ
Категорија:Жени во НОБ
Загорка Змејкоска

**Загорка Маневска Змејкоска** ( во  — ) — учесник во НОВ на Македонија.

## Животопис
Со формирањеrо на партиската организација во Кичево станала член на младинскиот актив. Активно учествувала во ширењето на илегален материјал, пропаганда и придобивање младинци за НОД. Раководела со младински подактив. Чувала илегалци и илегален материјал и одржувала врска со илегалците. Од февруари 1942 година станала член СКОЈ. Во април 1943 година партиската организација од Кичево ја задолжила да одржува врски со еден италијански војник. Преку него добивала оружје и воен материјал. Поради провала била откриена и уапсена од италијанската воена власт. По излегувањето од затвор агитирала за масовно одење во НОВ, собирала информации и разни материјали. Од септември 1943 година станала член на КПМ, а истовремено била избрана и за член на Месниот Комитет на СКОЈ - Кичево. Во април 1944 година била избрана за член на Месниот Комитет на КПМ и истовремено секретар на Месниот Комитет на СКОЈ. Есента 1944 година по директива на Околискиот комитет на
КПМ се повлекува на слободна територија (кај Кичево) и тука била примена за член на Околискиот комитет на СКОЈ.
## Поврзано
* Вело Змејкоски
* Калина Змејкоска

## Наводи

Категорија:Учесници во НОБ
Категорија:Жени во НОБ
Пустинскиот лав (филм)

**„Пустинскиот лав“** (англиски: *Lion of the Desert*) – филм на режисерот Мустафа Акад (Moustapha Akkad) од 1980 година, снимен по сценариото на Х. А. Л. Крег (H. A. L. Craig). Главните улоги ги играат: Ентони Квин (Anthony Quinn), Оливер Рид (Oliver Reed), Род Стајгер (Rod Steiger), Раф Валоне (Raf Vallone), Ирена Папас (Irene Papas) и Џон Гилгуд (John Gielgud). Филмот бил забранет за прикажување во Италија, каде бил прикажан на телевизијата дури во 2009 година.

## Синопсис
Дејствието на филмот се одвива во 1929 година. Неколку децении по окупацијата на Либија, италијанската власт не може да воспостави целосна контрола над својата колонија. Поради тоа, Мусолини (го игра Стајгер) го испраќа својот најспособен генерал, немилосрдниот Радолфо Грацијани (го игра Рид) со цел да го скрши отпорот и да го ликвидира водачот Омар-ал-Мухтар (го игра Квин).

## Наводи

Категорија:Американски филмови
Категорија:Либиски филмови
Категорија:Филмови на англиски јазик
Категорија:Филмови од 1980 година
Категорија:Воени филмови
Категорија:Филмови чие дејствие се одвива во Либија
Категорија:Филмови на Мустафа Акад
Категорија:Филмови со Ентони Квин
Категорија:Филмови со Род Стајгер
Категорија:Филмови со Раф Валоне
Категорија:Филмови со Оливер Рид
Категорија:Филмови со Ирена Папас
Категорија:Филмови со Џон Гилгуд
Костадин Иванов

**Костадин Иванов** (наречен **Динката** и **Орехчето**) — македонски револуционер, учесник во македонското револуционерно движење, член на Македонската револуционерна организација.

## Животопис
Иванов е роден во 1876 г. во селото Календра, Серско, тогаш во Отоманското Царство, денешна Грција. Во 1901 г. тој бил затворен и една година поминал во затвор. По излегувањето од затвор бил во илегалност и станал војвода на чета во родниот крај. Учестувал во борбата во село Баница на 4 мај 1903 година, во која загинал Гоце Делчев. Иванов во борбата бил тешко ранет, останал без око. Учествувал и во Илинденското востание. По завршувањето на востанието, Иванов бил меѓу ретките војводи кои останале во Македонија. Бил предаден и опколен со својата чета во месноста Легин, меѓу селата Мелникич и Христос. Останал до крајот на борбата да ги заштутува своите комити, а на крајот се самоубил со последниот куршум.

## Наводи

Категорија:Македонски револуционери
Категорија:Дејци на ВМОРО
Категорија:Учесници во Илинденското востание
Категорија:Самоубијци
Категорија:Македонски војводи
Крсто Иванов

**Крсто Иванов** — македонски револуционер, учесник во македонското револуционерно движење, член на Македонската револуционерна организација.

## Животопис
Иванов е роден во 1887 г. во селото Раховица, Серско, тогаш во Отоманското Царство, денешна Грција. Се приклучил во ВМОРО, каде станал четник на Дончо Лазаров. По избувнувањето на Балканските војни во 1912 година станува борец во XIV Воденска дружина на Македонско-одринските доброволни чети.

## Наводи

Категорија:Македонски револуционери
Категорија:Дејци на ВМОРО
Говедар

**Говедар** или **воловар** — назив за човек чие занимање било да чува говеда. Ова занимање се појавило во најрани времиња и сè уште постои денес во некои области каде што е развиено сточарството.

## За занимањето
Денес, повеќе не може да се видат ливади и ниви со стада говеда. Во минатото, говедата, коњите и свињите биле истерувани од шталите и оборите за да пасат. За говедата потоа се грижел говедар или кравар. Говедарот обично чувал добиток што им припаѓал на други луѓе, на еден или повеќе сопственици.

Рано наутро, говедарот ги собирал говедата од домаќинствата и ги терал на пасење. Вратите од шталите ги отворале старите лица и децата и говедата потоа му се придружувале на крдакот. Говедарот бил одличен познавач на грлата што ги чувал - го познавал секое говедо, знаел која крава е стелна.

Во случај на поголем крдак говедарот не можел сам да го чува, па затоа ангажирал помошници. Помошниците биле помлади од говедарите.

### Во Македонија
Во Македонија селски говедари се главувале (се најмувале) во време кога стоката се пасела, од Ѓурѓовден до Митровден. За ова време се главувале и момоци, овчари и козари, а се избирале одборници, полјаци и протуѓери.

## Галерија


Податотека:Cattle_in_Kalaw_township.jpg|врска=Датотека:Cattle_in_Kalaw_township.jpg
Податотека:Cattle_on_Poplar_Farm_-_geograph.org.uk_-_1516737.jpg|врска=Датотека:Cattle_on_Poplar_Farm_-_geograph.org.uk_-_1516737.jpg
Податотека:Cattle_on_Tennyson_Down_-_geograph.org.uk_-_1378245.jpg|врска=Датотека:Cattle_on_Tennyson_Down_-_geograph.org.uk_-_1378245.jpg



## Поврзано
* Говедарство

## Наводи

Категорија:Занаети
Категорија:Сточарство